Diari Oficial de la Generalitat Valenciana


Sumari del DOGV 3375, del 18-11-1998 (1998/902700)

Ajuntament de Tavernes de la Valldigna. Bases de la convocatòria per a l'adaptació del règim jurídic del personal laboral fix de l'Ajuntament de Tavernes de la Valldigna, a què fa referència la base 2 d'aquesta convocatòria, a la naturalesa dels llocs que ocupa.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3375

Data del DOGV
:   18-11-1998

Secció del DOGV
:   I. DISPOSICIONS GENERALS

Número del document
:   1998/902700


Data del document
:   22-09-1998

Organisme emissor


Tipus de document
:   Convocatòria

Anàlisi jurídica

 Descriptors 

:   * Tavernes de la Valldigna
    * funcionari
    * administració local
    * personal contractat
    * concurs administratiu
    * qualificació del personal

Ajuntament de Tavernes de la Valldigna. Bases de la convocatòria per a l'adaptació del règim jurídic del personal laboral fix de l'Ajuntament de Tavernes de la Valldigna, a què fa referència la base 2 d'aquesta convocatòria, a la naturalesa dels llocs que ocupa. [1998/Q9790]  
El Ple de l'Ajuntament de Tavernes de la Valldigna, en sessió ordinària 13/1998, del dia 21 de setembre de 1998, en el punt 6.3 de l'ordre del dia, va aprovar les bases que a continuació es transcriuen, les quals han de regir la convocatòria per a la funcionarització de les places laborals que s'esmenten. Les bases per les quals ha de regir la convocatòria són les següents:  
Bases que regiran la convocatòria per a l'adaptació del règim jurídic del personal laboral fix de l'Ajuntament de Tavernes de la Valldigna, a què fa referència la base 2 d'aquesta convocatòria, a la naturalesa dels llocs que ocupen.  
1. Objecte de la convocatòria  
La present convocatòria té per objecte l'adaptació de la naturalesa jurídica del personal laboral fix de l'Ajuntament de Tavernes de la Valldigna, a què fa referència la base 2 d'aquesta convocatòria, a la naturalesa administrativa dels llocs de treball que ocupa, a través de les proves i cursos selectius establits en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la Naturalesa dels Llocs que Ocupa.  
2. Condicions dels aspirants  
2.1 Per a ser admesos en els cursos i les proves selectives objecte d'aquesta convocatòria, els aspirants hauran de complir els següents requisits:  
a) Ser personal contractat laboral de caràcter indefinit al servei de l'Ajuntament de Tavernes de la Valldigna.  
b) Ocupar amb caràcter definitiu un lloc classificat de naturalesa funcionarial en la relació de llocs de treball d'aquest Ajuntament.  
2.2 A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que calga, s'estableixen els següents nivells:  
Nivell I: (article 1 de la Llei 1/1996, de 26 d'abril)  
Personal laboral fix dels grups de titulació A, B, C i D, que ocupe llocs classificats d'administració especial en les relacions de llocs de treball, l'accés dels quals a l'administració municipal s'haguera produït posteriorment a l'entrada en vigor del Decret 69/1986, de 2 de juny, del Govern Valencià, a través de la convocatòria de proves selectives de lliure accés, efectuades conformement al contingut del títol VI en relació amb el capítol III del títol II.  
Nivell II: (article 2 de la Llei 1/1996, de 26 d'abril)  
Personal laboral fix dels grups de titulació A, B, C i D, que ocupe llocs classificats d'administració especial i que va adquirir la condició de laboral fix posteriorment a l'entrada en vigor del Decret 69/1986, de 2 de juny, a través de proves amb convocatòries d'accés per concurs, per concurs oposició subsidiari de concurs de provisió o bé que la seua realització no es va ajustar al que disposa el títol IV en relació amb el capítol III del títol II.  
Nivell III: (article 3 de la Llei 1/1996, de 26 d'abril)  
Personal laboral fix, dels grups de titulació A, B, C i D, que ocupe llocs classificats d'administració especial i que va adquirir la condició de laboral fix, és quina és la data en què aquesta es va produir, sense haver superat una prova convocada amb aquest objecte específic.  
Nivell IV: (article 4 de la Llei 1/1996, de 26 d'abril)  
Personal laboral fix dels grups de titulació A, B, C i D, que ocupe llocs classificats d'administració general.  
3. Calendari de presentació de sol·licituds, admissió d'aspirants i començament dels cursos  
3.1 Qui desitge participar en el procés d'adaptació objecte d'aquesta convocatòria, haurà de fer-ho constar mitjançant una sol·licitud, en la qual l'aspirant haurà d'indicar el nivell, dels establits en la base 2.2, en què considera que ha de ser adscrit.  
3.2 Totes les sol·licituds seran dirigides al alcalde president de la corporació i presentades en el Registre d'Entrada o en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana i en el Butlletí Oficial de la Província de la present convocatòria.  
3.3 Una vegada acabat el termini de presentació de sol·licituds, serà publicada en el Butlletí Oficial de la Província la relació d'admesos i exclosos a la realització dels cursos i proves selectives, especificant-ne en aquest darrer cas el motiu i adscrivint els admesos en el nivell que els corresponga, d'acord amb la base 2.2 d'aquesta convocatòria.  
3.4 Una vegada publicada la relació a què fa referència l'apartat anterior, els aspirants podran formular, durant un termini de 10 dies hàbils, comptadors des de l'endemà de la publicació, les al·legacions que estimen oportunes, així com esmenar les faltes en què hagueren incorregut i adjuntar els documents preceptius no presentats juntament amb la sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3.5 Una vegada transcorregut el termini anterior, corregits els defectes i vistes les reclamacions, l'alcalde president dictarà una resolució amb la llista definitiva d'admesos, que es publicarà en el Butlletí Oficial de la Província.  
3.6 El tribunal avaluador regulat en la base 6 determinarà el calendari de realització dels esmentats cursos, el seu règim horari i el lloc de realització, mitjançant les corresponents convocatòries, que seran publicades en el tauler d'edictes i notificades als interessats. Així mateix, el tribunal proposarà a l'Alcaldia la designació del professorat idoni per a impartir aquests cursos.  
4. Desenrotllament dels cursos i proves selectives  
4.1 Duració dels cursos.  
De conformitat amb el que s'estableix en la Llei 1/1996, de 26 d'abril, les hores de duració dels cursos, per a cada un dels grups inclosos en la base 2.2 d'aquesta convocatòria és la que a continuació s'indica:  
Grups de titulació  
Nivells:  
A  
B  
C  
D  
Nivell I  
50 hores  
30 hores   
13 hores   
5 hores   
Nivell II  
150 hores   
90 hores   
37,30 hores   
15 hores   
Nivell III  
200 hores   
120 hores   
50 hores   
20 hores   
Nivell IV  
250 hores   
150 hores   
62,30 hores   
25 hores   
4.2 Assistència als cursos.  
Per a l'adaptació a la condició de funcionari de carrera de l'Ajuntament de Tavernes de la Valldigna a través del procediment establit en la presente convocatòria, a més de superar les corresponents proves avaluadores, serà requisit indispensable l'assistència a un 85 %, com a mínim, de la duració total del curs selectiu a què estiga adscrit, sense perjudici del que està establit en la disposició addicional primera de la Llei 1/1996, de 26 d'abril, per al supòsit de malaltia degudament acreditada.  
4.3 Avaluació continuada.  
De conformitat amb el que estableix l'article 7 de la Llei 1/1996, de 26 d'abril, el tribunal avaluador dels cursos selectius d'aquesta convocatòria realitzarà una avaluació continuada del personal que hi està adscrit. Durant la realització d'aquests, el professorat efectuarà l'avaluació contínua dels aspirants de manera que, una vegada acabats, elevaran l'acta amb les qualificacions obtingudes al tribunal avaluador.  
4.4 Prova de valencià.  
De caràcter obligatori, consistirà en la realització d'una redacció sobre un tema proposat pel tribunal i una prova de coneixement de valencià. Amb aquesta finalitat, el tribunal comptarà amb l'assistència dels Serveis de Promoció Lingüística de l'Ajuntament. La valoració serà conjunta i l'exercici es puntuarà de 0 a 3 punts.  
4.5 Prova final.  
Una vegada acabats els cursos selectius, es realitzarà una prova final sobre els continguts dels temaris de les matèries que s'hi imparteixen, que es detallen en l'annex II. Amb aquest efecte, l'Alcaldia assenyalarà un data per a realitzar-la. Una vegada acabada aquesta prova, el tribunal qualificarà els aspirants i, alhora, determinarà les qualificacions definitives, que estaran constituïdes per la mitjana aritmètica de l'avaluació contínua a què es fa referència en el paràgraf anterior i la derivada de la prova final.  
4.6 Qualificació de les proves.  
4.6.1 Tant l'avaluació continuada com la prova final del curs selectiu, seran valorades per la Comissió Qualificadora de 0 a 10 punts.  
4.6.2 Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, caldrà obtenir la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.  
4.6.3 Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.  
5. Publicitat de les llistes d'aprovats  
5.1 Una vegada acabats els cursos selectius, el tribunal avaluador farà públiques, en el tauler d'edictes, les relacions del personal que hi ha participat, amb indicació de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria, a més de notificar-ho personalment a cada un d'ells.  
5.2 El tribunal avaluador elevarà al alcalde president les llistes dels aspirants que han superat les proves dels cursos d'adaptació per a publicar-les en el Butlletí Oficial de la Província.  
6. Tribunal avaluador i professorat dels cursos  
6.1 El tribunal avaluador de les proves d'adaptació que hauran de realitzar l'avaluació continuada en els cursos selectius així com la qualificació de les proves finals d'aquests tindrà la següent composició:  
- President: l'alcalde president o regidor en qui delegue.  
- Secretari: el de la corporació o funcionari en qui delegue.  
- Un vocal designat per la Direcció General d'Interior de la Conselleria de Presidència.  
- Un vocal designat per l'Institut Valencià d'Administració Pública.  
- Un vocal designat per la Junta de Personal.  
6.2 El règim jurídic de funcionament del tribunal serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres dels quals hauran d'abstenir-se'n, i podran ser objecte de recusació pels interessats quan concórreguen en ells alguna de les circumstàncies establides en els articles 28 i 29 de la referida llei.  
6.3 De conformitat amb el que s'estableix en l'article 7 de la Llei 1/1996, de 26 d'abril, els cursos objecte d'aquesta convocatòria seran impartits per professorat integrat per personal tècnic del mateix Ajuntament de Tavernes de la Valldigna.  
7. Recursos  
7.1 La present convocatòria, les seues bases i tots els actes administratius que siguen dictats en el seu desenvolupament, podran ser impugnats per les persones interessades mitjançant la interposició, prèvia comunicació preceptiva, del recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació de la present convocatòria en el Diari Oficial de la Generalitat Valenciana, Butlletí Oficial de la Província o de la publicació dels actes subsegüents, segons siga procedent.  
7.2 Contra els actes del tribunal avaluador, de conformitat amb el que s'estableix en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà ser interposat un recurs ordinari davant l'alcalde president en el termini d'un mes, des de l'endemà de la publicació de la corresponent acta.  
8. Legislació supletòria  
En tot allò no establit per les presents bases, caldrà ajustar-se al que disposa la Llei 1/1996, de 26 d'abril, de la Generalitat Valenciana, Ordre de 18 de desembre de la Conselleria de Presidència, així com pel Text Refós de la Funció Pública Valenciana i altra normativa concordant.  
ANNEX II  
Temari dels cursos selectius  
Supòsits article 2 Llei 1/1996 (laborals en llocs administració especial per concurs/concurs oposició: auxiliar informàtic i delineant 2.ª).  
Matèria:   
A) Coneixement de les institucions públiques i l'organització de l'administració.  
Grup D (15 hores)  
A) 15 hores.  
1. Concepte d'organització administrativa i pressupòsits constitucionals. (3 hores)  
2. L'organització administrativa espanyola: estatal, autonòmica i local (títol VIII Constitució). (4 hores)  
3. Institucions públiques de la Comunitat Valenciana. (2 hores)  
- Les Corts Valencianes.  
- El Consell.  
- El president de la Generalitat Valenciana.  
- El síndic de greuges.  
- La Sindicatura de Comptes.  
- El Consell Valencià de Cultura.  
4. Organització de l'administració local: (6 hores)  
- Tipologia:  
a) El municipi, la província i l'illa.  
b) Entitats inframunicipals.  
c) Entitats supramunicipals.  
- Organs necessaris:  
a) El ple.  
b) L'alcalde i els tinents d'alcalde.  
c) La comissió de govern (en municipis de més de 5.000 habitants)  
- Organs complementaris.  
a) Comissions informatives.  
b) Junta de portaveus.  
c) Altres òrgans complementaris.  
Supòsit article 3 Llei 1/1996 (laborals en llocs administració especial sense proves: delineant 1.ª).  
Matèria:   
A) Coneixement de les institucions públiques i l'organització de l'administració.  
B) Coneixement d'instruments normatius que regulen l'actuació de l'administració en l'àrea del lloc ocupat.  
Grup C (50 hores)  
A) 37,5 hores.  
1. Concepte d'organització administrativa i pressupòsits constitucionals. (5 hores)  
2. Principis de l'organització administrativa: (5 hores)  
- Eficàcia.  
- Competència.  
- Tècniques d'alteració de l'exercici de les competències.  
a) Delegació.  
b) Advocació.  
c) Comanda.  
d) Delegació de firma.  
e) Suplència.  
- Jerarquia.  
- Coordinació.  
- Desconcentració.  
- Conflictes d'atribucions.  
3. L'organització administrativa espanyola: estatal, autonòmica i local (títol VIII Constitució). (5 hores)  
4. Institucions públiques de la Comunitat Valenciana. (2 hores)  
- Les Corts Valencianes.  
- El Consell.  
- El president de la Generalitat Valenciana.  
- El síndic de greuges.  
- La Sindicatura de Comptes.  
- El Consell Valencià de Cultura.  
5. Organització de l'administració local: (10,5 hores)  
- Tipologia:  
a) El municipi, la província i l'illa.  
b) Entitats inframunicipals.  
c) Entitats supramunicipals.  
- Organs necessaris:  
a) El ple.  
b) L'alcalde i els tinents d'alcalde.  
c) La comissió de govern (en municipis de més de 5.000 habitants).  
- Organs complementaris:  
a) Comissions informatives.  
b) Junta de portaveus.  
c) Altres òrgans complementaris.  
6. Informàtica (10 hores)  
- Estructura d'emmagatzemament de dades. Tipus de fitxers. Mètodes d'accés. Les bases de dades: característiques, objectius i tipus.  
B) 12,5 hores.  
Matèria específica: anàlisi general de la normativa de caràcter sectorial en el lloc de treball ocupat a la Comunitat Valenciana.  
Supòsits article 4 Llei 1/1996 (laborals en lloc administració general: auxiliars de recaptació).  
Matèria:   
A) Coneixement de les institucions públiques i l'organització de l'administració.  
B) Temari de les últimes proves convocades.  
Grup D (25 hores)  
A) 15 hores.  
1. Concepte d'organització administrativa i pressuposts constitucionals. (3 hores)  
2. L'organització administrativa espanyola: estatal, autonòmica i local (títol VIII Constitució). (4 hores)  
3. Institucions públiques de la Comunitat Valenciana. (2 hores)  
- Les Corts Valencianes.  
- El Consell.  
- El president de la Generalitat Valenciana.  
- El síndic de greuges.  
- La Sindicatura de Comptes.  
- El Consell Valencià de Cultura.  
4. Organització de l'administració local: (6 hores)  
- Tipologia:  
a) El municipi, la província i l'illa.  
b) Entitats inframunicipals.  
c) Entitats supramunicipals.  
- Organs necessaris:  
a) El ple.  
b) L'alcalde i els tinents d'alcalde.  
c) La comissió de govern (en municipis de més de 5.000 habitants)  
- Organs complementaris.  
a) Comissions informatives.  
b) Junta de portaveus.  
c) Altres òrgans complementaris.  
B) 10 hores.  
1. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Ambit d'aplicació. Principis informadors. (2 hores)  
2. Les fases del procediment administratiu. Conceptes previs. La iniciació. L'ordenació del procediment. La instrucció. L'acabament. (3 hores)  
3. Concepte de document, registre i arxiu. Funcions del registre i de l'arxiu. Classes d'arxiu. Especial consideració de l'arxiu de gestió. (1 hora)  
4. Anàlisi documental: documents oficials. Formació de l'expedient. Documentació de suport informàtic. Criteri d'ordenació d'arxiu. L'arxiu com a font d'informació: serveis de l'arxiu. (1 hora)  
5. Aplicació de les noves tecnologies a la documentació d'arxiu. Disposicions legals sobre normalització i procediment: escrits oficials. (1 hora)  
6. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació. (1 hora)  
7. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic. (1 hora).  
La qual cosa es fa pública per a coneixement general.  
Tavernes de la Valldigna, 22 de setembre de 1998.- L'alcalde: Eugenio Pérez Mifsud.